Han stillede sig første gang til [[Folketinget]] den [[14. juni]] [[1858]] imod gårdfæster [[Hans Christian Johansen (politiker)|H.C. Johansen]], men [[Folketingsvalg 1858|faldt]] med en meget smuk minoritet. I [[1861]] forsøgte han sig [[Folketingsvalg 1861|atter]] forgæves, men trængte dog denne gang endnu stærkere ind på livet af modstanderen. Så døde Johansen, og den [[14. januar]] [[1864]] [[Folketingsvalg 1864|valgtes]] Eriksen i Odense Amts 6. valgkreds ([[Otterupkredsen]]), dog kun med 6 stemmer flere end modkandidaten. Han valgtes derefter tre gange i træk, deraf de to gange til [[Rigsrådets Folketing]]; men ved [[Folketingsvalg 4. juni 1866|det første valg]] under [[forfatningskampen]] i [[1866]] slog gårdmand [[Christen Madsen (politiker)|Christen Madsen]] ham med få stemmers overvægt. Fire måneder efter var der valg på ny, og Eriksen tilbageerobrede da kredsen med 632 stemmer imod 522. Den [[22. september]] [[1869]] fortrængtes Eriksen på ny, denne gang af [[sognefoged]] [[Lars Andersen (politiker)|Lars Andersen]], og senere var han ikke fremme som folketingskandidat, idet han allerede året efter [[Landstingsvalg 1870|valgtes]] ind i [[Landstinget]] for 6. kreds, som han repræsenterede fra [[1. oktober]] 1870 indtil [[19. september]] [[1894]]. Ved sin afgang blev han [[Dannebrogordenen|Ridder af Dannebrog]].
Politik Ledelse Ledere